ถึงคิวกรุงไทยออกหุ้นกู้10ปีดอกสูง4.5%
กรุงไทย ออกหุ้นกู้ด้อยสิทธิ อายุ 10 ปี พร้อมเงินฝากประจำ 4 เดือน ให้ดอกเบี้ยสูง
6 มี.ค. 2555

กรุงไทย ออกหุ้นกู้ด้อยสิทธิ อายุ 10 ปี พร้อมเงินฝากประจำ 4 เดือน ให้ดอกเบี้ยสูง 
นายอภิศักดิ์ ตันติวรวงศ์ กรรมการผู้จัดการใหญ่ ธนาคารกรุงไทย เปิดเผยว่า ธนาคารได้ออกหุ้นกู้ด้อยสิทธิ อายุ 10 ปี อัตราดอกเบี้ย 4.5% ต่อปี จ่ายดอกเบี้ยทุก 6 เดือน วงเงินไม่เกิน 2 หมื่นล้านบาท โดยเปิดให้กับนักลงทุนสถาบันและรายย่อยจอง ระหว่างวันที่ 12-15 มี.ค.นี้ ที่ทุกสาขากว่า 1,000 แห่งทั่วประเทศ
หุ้นกู้ด้อยสิทธิที่จำหน่ายในครั้งนี้ เป็นหุ้นกู้ชนิดระบุชื่อผู้ถือ ชำระเงินต้นเพียงครั้งเดียว ไม่มีประกัน ไม่แปลงสภาพ และมีผู้แทนผู้ถือหุ้นกู้ มีอันดับความน่าเชื่อถือที่ AA (tha) โดยบริษัท ฟิทช์ เรทติ้งส์ (ประเทศไทย) โดยจำหน่ายขั้นต่ำ 1 แสนบาท
นอกจากนี้ ธนาคารได้ออกเงินฝากประจำ Smiley @ KTB Birthday 4 เดือน อัตราดอกเบี้ย 3% ต่อปี เป็นเงินฝากประจำ 4 เดือน รับฝากขั้นต่ำครั้งละ 1 หมื่นบาท จ่ายดอกเบี้ยทุกเดือน โดยลูกค้าสามารถเปิดบัญชีเงินฝากได้ระหว่างวันที่ 830 มี.ค. สำหรับลูกค้าที่มีบัญชีเงินฝากกับธนาคาร สามารถเปิดบัญชีผ่านบริการ KTB Online ได้ด้วยกรุงไทยออกหุ้นกู้ด้อยสิทธิ พร้อมเงินฝากประจำ 4 เดือน ดอกเบี้ยสูง 
ทั้งนี้ มีธนาคารพาณิชย์ที่ยื่นขอออกหุ้นกู้และขายช่วงที่ผ่านมา เช่น ธนาคารกสิกรไทย มูลค่า 2.2 หมื่นล้านบาท อายุ 10 ปี เป็นหุ้นกู้ด้อยสิทธิ ธนาคารกรุงไทย ขายหุ้นกู้ระยะสั้น 3 หมื่นล้านบาท
ธนาคารทิสโก้ขายหุ้นกู้ไม่ด้อยสิทธิวงเงิน 1,000 ล้านบาท อายุ10 ปี ธนาคารเกียรตินาคินขายหุ้นกู้ 1.5 หมื่นล้านบาท ธนาคารไทยพาณิชย์ออกหุ้นกู้ อายุ 10 ปีวงเงิน 2 หมื่นล้านบาท